
[bookmark: Overskrift1]Silaannakkut angallanneq pillugu inatsimmi kapitali 9 a-p aamma aalajangersakkat allat ilaasa Kalaallit Nunaannut atuutilersinneqarnissaat pillugit nalunaarummut missingiutip tusarniutigineqarnera
Silaannakkut angallanneq pillugu inatsimmi kapitali 9 a-p aamma aalajangersakkat allat ilaasa Kalaallit Nunaannut atuutilersinneqarnissaat pillugit nalunaarummut missingiut, maannangaaq By-, Land- og Transportministerietip tusarniutigalugu nassiuppaa. 
Peqqussummi § 1, nr. 28-p, 41-p aamma 43-p atuutilersinneqarnissaannut piffissaq transportministerip aalajangissagaa, aamma matumani normut taakku ilaasa assigiinngitsut piffissani assigiinngitsuni atuutilersinneqarnissaat aalajangersinnaagaa, silaannakkut angallanneq pillugu inatsimmut allannguutissat aamma silaannakkut angallassissutit nalunaarsorneqartarnissaannik pisinnaatitaaffiit pillugit inatsimmut peqqussutip Kalaallit Nunaannut atortuulersinnissaat pillugu peqqussummi nr. 1268-imi, 28. november 2017-imeersumi § 3, imm. 2-p malitsigaa.
Timmisartut inuttaqanngitsut malittarisassiuunneri aamma taakkua pillugit silaannakkut angallanneq pillugu inatsimmi, qallunaat inatsisaanni Kalaallit Nunaannut atuutilersinneqartumi, pillaatissiinissaq pillugu aalajangersakkat, peqqussummi § 1, nr. 28-p, 41-p aamma 43-p, kapitali 9 a ilannguppaa.
Silaannakkut angallanneq pillugu inatsimmi kapitali 9 a-p aamma aalajangersakkat allat ilaasa Kalaallit Nunaannut atuutilersinneqarnissaat pillugit nalunaarummut missingiutikkut, aalajangersakkat taakku ulloq 1. januar 2027 atuutilersinneqarnissaat aallarnerniarneqarpoq. 
Kalaallit Nunaanni Namminersorlutik Oqartussat 2026-imi ukiakkut siunnersuutit marluk ilaatigut timmisartut inuttaqanngitsut pillugit malittarisassat allanngortinneqarneri arlallit, peqqussutikkut nr. 1268-ikkut, 28. november 2017-imeersukkut akuersissutigineqartut, suliarissagaat, tassunga atatillugu By-, Land- og Transportministerietip maluginiaqquaa.
Taakku pillugit paasisaqarnerorusuttoqarpat, https://naalakkersuisut.gl/Hoeringer innersuussutigineqarpoq.  Peqqussutit taakku naammassineqarnissaannut, atuutilersitsinissamut nalunaarutip massuma atuutilersinneqarnissaa piumasaqaataammat, maluginiarneqassaaq.
Tusarniaanermut atortut www.høringsportalen.dk-imi tikinneqarsinnaasunngortinneqassapput. 
Oqaaseqaateqartoqassappat oqaaseqaatit kingusinnerpaamik ataasinngorneq ulloq 20. november 2026 By-, Land- og Transportministerietip inussiarnersumik qinnutigai.
Suliap normua 2024-5207 sammisap allassimaffiani taallugu oqaaseqaatit trm@trm.dk-mut aamma clen@trm.dk-mut nassiunneqassapput.
Tusarniaaneq pillugu apeqqutit Clara Oksfeldt Enevoldsen-imut  clen@trm.dk-kkut imaluunniit 29 67 53 36-ikkut saaffiginnissutigineqarsinnaapput.

